પરંતુ આ વખતે યહૂદી પોલીસનો જે માણસ તેને મળવા આવ્યો હતો, એ કોઈ ઝિયોનિસ્ટ ન હતો. તેના કહેવા મુજબ, એસએસને ચાર ઝવેરીઓની તાત્કાલિક જરૂર પડી હતી. ઝવેરીઓને શોધી કાઢવા માટે સાઇમક સ્પાઇરાએ યહૂદી પોલીસને ત્રણ કલાકનો સમય ફાળવ્યો હતો. આમ હેરઝોગ, ફ્રેડનર, ગ્રનર અને વલ્કન, એમ ચાર ઝવેરીઓને યહૂદી પોલીસ સ્ટેશનમાં ભેગા કરીને, તેમને કૂચ કરાવતાં- કરાવતાં વસાહતની બહાર જૂની ટેકનીકલ એકેડેમીમાં લઈ જવામાં આવ્યા, જ્યાં એક વેરહાઉસમાં એસએસની આર્થિક અને મુખ્ય વહીવટી કચેરી આવેલી હતી.